K-woord: Saak teen Catzavelos uitgestel | Netwerk24
K-woord: Saak teen Catzavelos uitgestel
Deur Canny Maphanga, News24 12 November 2019 12:56
Die saak teen Adam Catzavelos, wat daarvan beskuldig word dat hy homself verlede jaar verfilm het terwyl hy die k-woord gebruik het, is in die hof in Randburg tot 5 Desember vir ’n pleitooreenkoms uitgestel.
Die EFF het die saak aanhangig gemaak nadat die video van hom wat die k-woord op ’n Griekse strand gebruik ’n storm op sosiale media ontketen het.
Lawley Shain, Catzavelos se prokureur, sê Catzavelos gaan ’n pleitooreenkoms met die staat probeer sluit.
“Ons wil die saak afhandel en ’n pleitooreenkoms beding. Ons onderhandel op die oomblik en hopelik is alles teen 5 Desember afgehandel,” sê Shain.
Catzavelos se saak is vantevore uitgestel sodat sy regspan voorleggings aan die nasionale direkteur van openbare vervolgings kon doen. Dit was egter onsuksesvol.
Catzavelos het voorheen ’n ooreenkoms met die Menseregtekommissie aangegaan in ’n ander hofsaak wat in die gelykheidshof was.
Hy het ingestem om R150 000 oor ’n tydperk van 30 maande te betaal en om verskoning vir sy uitlatings te vra.
KYK: ‘Catzavelos het nie berou’ – EFF